cyanic-selkie/wikianc huggingface dataset:
Էհուդ Բարաք
Ծանոթագրություններ
Կատեգորիա:Իսրայելի վարչապետներ Կատեգորիա:Իսրայելի արտաքին գործերի նախարարներ Կատեգորիա:Իսրայելի ներքին գործերի նախարարներ Կատեգորիա:Իսրայելի դիվանագետներ Կատեգորիա:21-րդ դարի իսրայելցի քաղաքական գործիչներ Կատեգորիա:Գեներալներ Կատեգորիա:Կառավարության ղեկավարներ
Այլաբանություն Վեներայի և Ամուրի հետ
«Այլաբանություն Վեներայի և Ամուրի հետ» (հայտնի է նաև որպես «Վեներայի հաղթանակը» և «Վեներա, Կուպիդոն, Խենթություն և Ժամանակ»), իտալացի մաներիստ Անոլո Բրոնզինոյի այլաբանական կտավը, որն ընդգրկված է Լոնդոնի ազգային պատկերասրահի հավաքածուում։
Պատմություն
1546 թվականին Բրոնզինոյին հանձնարարվեց ստեղծել նկար, որը հայտնի դարձավ «Վեներա, Կուպիդոն, Խենթություն և Ժամանակ» անվանումով։ Կտավում պատկերված է ամբիվալենտականություն, էրոտիզմ, ոչ համարժեք կերպարներ, որոնք բնորոշ են մաներիզմի դարաշրջանին և Բրոնզինոյի ուսուցիչ Պոնտորմոյին։ Կտավը, հնարավոր է, պատվիրված լինի Կոզիմո I Մեդիչիի կամ Ֆրանչեսկո Սալվիատիի կողմից՝ որպես նվեր Ֆրանցիսկ I-ին։ Վազարին գրել է, որ այն ուղարկվել է Ֆրանցիսկոս արքային, բայց չի նշել, թե ում կողմից։ Գեղանկարչության մեջ էրոտիկ կերպարների օգտագործումը բավարարում էր ինչպես Մեդիչի ընտանիքի, այնպես էլ ֆրանսիական արքունիքի նախասիրությունները։ Կազմվածքի և շքեղ տարրերի վրա ուշադրություն դարձնելը նույնպես Բրոնզինոն համաձայնեցրել էր արիստոկրատական հովանավորչությամբ։ Կտավը Նապոլեոն Բոնապարտի կողմից Փարիզից տեղափոխվել էր Վիեննա, որտեղ 1813 թվականին այն կոմս Ֆրանց Վենցել Կաունիցից գնվել էր Յոհան Կեգլևիցի հավաքածուի համար ։ 1860 թվականից կտավը գտնվում է Լոնդոնում։
Նկարագրություն
Ամուրի պատկերը մոր հետ (Վեներայի) և մերկ Պոտտոն աջից, կազմում են մաներիզմին բնորոշ figura serpentinata: Երկու կենտրոնական դեմքերը համարվում են Վեներան և Ամուրը, որոնց հեշտությամբ կարելի է որոշել իրենց հատկանիշներով։ Վեներան ձեռքին բռնել է ոսկե խնձոր, որը նա շահել է Պարիսի դատավարությունում, իսկ Ամուրը կրում է իրեն բնորոշ թևեր և կապարճ։ Երկու կերպարներն էլ պատկերված են մերկ՝ լուսավորված սպիտակ լույսով։ Ամուրը շոյում է մոր մերկ կուրծքը և համբուրում նրա շուրթերը, իսկ Վեներան այդ պահին նրա կապարճից հանում է նետը։ Կտավի վերին աջ անկյունում պատկերված է մորուքավոր ճաղատ ծերունի, որին ընդունված է համարել Քրոնոս, քանի որ նրա ետևում պատկերված է ավազի ժամացույց ։ Նա ուժով ձեռքը շրջում է դեպի աջ։ Հավանաբար այս ժեստով նա դիմադրություն է ցույց տալիս՝ պաշտպանելով Վեներային և Ամուրին չարագործներից։ Այս գործողության հնարավոր մկնաբանություններից մեկը կարելի է համարել «Ժամանակն արագ անցնում է, և դուք չեք կարող ասել, թե այն երբ կավարտվի»։ Քրոնոսին դիմադրություն ցույց տվող մյուս կերպարին ընդունված է համարել Մոռացկոտ նրա դեմքի պատճառով, որը նման է դիմակի և աչքեր չունի։ Մոռացկոտի դեմքը, որ նման է դիմակի, արձագանքում է ներքևի աջ անկյունում՝ Վեներայի ոտքերի տակ ընկած երկու դիմակներին։
Մյուս կերպարների անձինք ավելի անհամարժեք են։ Մազերը գլխից պոկող կինը հանդես է գալիս որպես Խանդի այլաբանական մարմնավորող, բայց ոմանք նրան համարում են սիֆիլիսի կործանարար հետևանքի արդյունք (անխելամիտ սեռական հարաբերության արդյունք) ։ Կտավի աջ կողմում աղջկա դեմքով, քիմեռի այլանդակ մամնով Պուտոյի ետևում գտնվող և դեպի Վեներայի կողմը ձգվող արարածը Հաճույքի և կեղծիքի մարմնավորումն է։ Այս պատկերի նույնականացման վերաբերյալ ներկայումս միանշանակ կարծիք գոյություն չունի ։
Արտաքին հղումներ
Կատեգորիա:1545 նկարներ Կատեգորիա:Անոլո Բրոնզինոյի նկարներ Կատեգորիա:Լոնդոնի ազգային պատկերասրահի նկարներ Կատեգորիա:Մերկ կանանց պատկերով նկարներ Կատեգորիա:Աֆրոդիտեն կամ Վեներան գեղանկարչության մեջ Կատեգորիա:Այլաբանություն
Սուքիաս Էփրիկյան
Սուքիաս Էփրիկյան, աշխարհագրագետ, բանասեր։
Կենսագրություն
Սուքիաս Էփրիկյանը ծնվել է Ախալցխայում։ Կրթությունը ստացել է Վենետիկում՝ Մխիթարյանների Սուրբ Ղազար վանքում։ Սիրահարվել և ամուսնացել է մի իտալուհու հետ՝ թողնելով վանքը ։ Մահացել է Իտալիայի Վենետիկ քաղաքում ։
Ստեղծագործություններ
Գրել է պատկերազարդ «Բնաշխարհիկ բառարան» երկու հատորանոց (4000 տերմին-հոդված) աշխատությունը։ Առաջին հատորն (1902-1905) ընդգրկում է Ա-Ը, երկրորդը (1907)՝ Թ-Կ տառերով սկսվող տեղանունները։ Աշխատությունն ունի հանրագիտական բնույթ՝ տեղեկություններ է տալիս Հայաստանի նահանգների, քաղաքների, գյուղերի, Ռուսաստանի և այլ երկրների հայաբնակ վայրերի աշխարհագրության վերաբերյալ, պարունակում է վիճակագրական նյութեր, քարտեզներ, պատկերներ։ Կազմել է «Գրպանի ատլաս» (1901) ։
Ծանոթագրություններ
Կատեգորիա:Հայ աշխարհագրագետներ Կատեգորիա:Հայ բանասերներ
(451) Պացիենցիա
(451) Պացիենցիա (Patientia), աստերոիդ աստերոիդների հիմնական գոտում։ Հայտնաբերվել է 1899 թվականի դեկտեմբերի 4-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 3,062428 ա. մ., առավելագույնը մոտենում է 2,8264 ա. մ. հեռավորության վրա և հեռանում 3,2985 ա. մ., իսկ Երկրի ուղեծրին Պացիենցիա աստերոիդը նվազագույնը մոտենում է 1,8467 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1957,48 երկրային օրվա ընթացքում, իր ուղեծրով շարժվելով միջինում 0,18391 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,24° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1899 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օգոստոսի 25
Օգոստոսի 25, տարվա 237-րդ (նահանջ տարիներին՝ 238-րդ) օրն է։
Ջուդիթ
Ջուդիթ (Judith), Արևմտյան-ֆրանկյան թագավորության տիրակալի դուստրը, իսկ հետագայում նաև Արևմուտքի կայսր, Չարլզ Երկրորդի և նրա կին՝ Իրենտտրուդայի։ Ուեսեքսի երկու թագավորների (Էյթելվուլֆի և Էտելբալդի) և Ֆլանդրիայի առաջին Կոմս Բոդուեն I-ի կինը՝ երկաթե բազուկ մականունով։ Ջուդիթի առաջին երկու ամուսնությունները անօգուտ էին, բայց Բոդուենի հետ երրորդ ամուսնության ժամանակ նա մի քանի երեխա ունեցավ և դարձավ Ֆլանդրիայի հաջորդ շրջանի նախնին։ Նրա որդիներից մեկը՝ Բոդուեն II-ը, ամուսնացել է Ալֆրեդ Մեծի դստեր հետ։
Կենսագրություն
Ջուդիթը թագավոր Կարլի և նրա կնոջ՝ Օռլեանի Իրմենտրուդայի ավագ դուստրն էր։ Նրա եղբայրներն էին Լյուդովիկոս Զաիկան և Կառլ III-ը։ Քանի որ Ջուդիթի ծնողները ամուսնացել են 842 թվականի դեկտեմբերի 14-ին, և Յուդիֆը նրանց ավագ երեխան էր, իսկ հաջորդ երեխան՝ Լյուդովիկ, ծնվել է 846-ի նոյեմբերի 1-ին, ապա Ջուդիթի ծնվել է 843-845 թվականների ընթացքում։
Առաջին ամուսնություն։ Առաջին թագուհի
855 թվականին Էյթելվուլֆ թագավորը ուխտագնացություն է կատարել Հռոմ իր կրտսեր որդու՝ Ալֆրեդի հետ, որը մոտ վեց տարեկան էր։ Հետդարձի ճանապարհին՝ 856 թվականին, նա մնացել է Կառլ թագավորի մոտ։ Դեռևս հուլիսին, Հռոմի ճանապարհին, Էյթելվուլֆը համաձայնության եկավ Ջուդիթի հետ ամուսնության մասին, որը մոտ 14 կամ 12 տարի էր, իսկ փեսան հիսուն։ Դա դիվանագիտական դաշինք էր. Երկու թագավորներն էլ տառապում էին վիկինգների հարձակումներից, իսկ էլթելվուլֆի համար ամուսնությունը կարոլինգի հետ դաշինքի հավելյալ առավելությունն էր: Հարսանեկան արարողությունը, թագավորական շքեղությամբ, տեղի է ունեցել 856 թվականի հոկտեմբերի 1-ին Վերբուրի-Սուր-Օիսե պալատում։ Ռիմսի արքեպիսկոպոս Գինկմարին հանձնարարվել է գրել գրել ամուսնության ծառայության կարգը և Ջուդիթի օծումը, որոնք տեղի են ունեցել միաժամանակ։ Արարողության ընթացքում հարսնացուն դրեցին հարսանեկան մատանի և նվերներով ներկայացվեցին։ Ծիսակարգի մի մասը եպիսկոպոսի օրհնությամբ նրա գլխի վրա սաղմարտ դնելն էր։ Էթելվուլֆը պատվեց նրան՝ արարողությունից հետո անվանելով թագուհի։Այս քայլի անսովորությունն այն էր, որ թագուհու տիտղոսի շնորհումն արևմտյան սաքսերից ընդունված չէր։ Ըստ նրանց սովորությունների, Ուեսեքսի թագավորի կնոջը չի կարելի անվանել թագուհի։ Նա չէր նստում գահին իր ամուսնու հետ, այլ պարզապես կոչվում էր թագավորի կին կամ սիրուհի:Այնուամենայնիվ, բոլոր ժամանակագրողները ուշադրություն են դարձնում այն փաստին, որ Կառլը պնդում էր իր դստերը պսակադրել։
Սանտ Անջելո ին Լիցոլա
Սանտ Անջելո ին Լիցոլա (Sant'Angelo in Lizzola), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 8515 մարդ (2008 թվականի տվյալներով), բնակչության խտությունը՝ 722 մարդ/կմ²։ Տարածքը կազմում է 12 կմ²։ Փոստային ինդեքս՝ 61020։ Հեռախոսային կոդ՝ 0721։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Լեոնիդ Վոլկով
Լեոնիդ Միխայլովիչ Վոլկով  (Леонид Михайлович Волков, ), ռուս քաղաքական և հասարակական գործիչ, ՏՏ մասնագետ, Ռուսաստանի 2018 թվականի նախագահական ընտրություններում Ալեքսեյ Նավալնիի նախընտրական շտաբի ղեկավար և հետագայում «ընտրողների գործադուլի» շտաբի ղեկավար, որն ընտրությունների ավարտից հետո վերաորակավորվել է Նավալնիի տարածաշրջանային շտաբների ցանցում, «Համացանցի պաշտպանության հասարակության» համահիմնադիրն է ։
2009 թվականի մարտի 1-ից մինչև 2013 թվականի սեպտեմբերը եղել է Եկատերինբուրգի քաղաքային դումայի պատգամավոր։
Ընդդիմության Համակարգող խորհրդի ընտրությունների համար ստեղծված Կենտրոնական ընտրական հանձնաժողովի նախագահ և Մոսկվայի քաղաքապետի 2013 թվականի ընտրություններում Ալեքսեյ Նավալնիի նախընտրական շտաբի ղեկավար։ «Ժողովրդական Ալյանս» կուսակցության հիմնադիրներից մեկը (ավելի ուշ՝ «Առաջընթացի կուսակցություն», «Ապագայի Ռուսաստան» կուսակցություն), որը մասնակիցների կազմի պատճառով համարում են «Նավալնիի կուսակցություն» ։ Սվերդլովսկի բաժանմունքի նախկին նախագահ և «Ժողովրդական ազատության» կուսակցության դաշնային քաղխորհրդի անդամ, «Համերաշխություն» կուսակցության դաշնային քաղխորհրդի անդամ ։ Russia-Ural թիմի ավագը 1997 թվականին IYPT պատանի ֆիզիկոսների 10-րդ միջազգային մրցաշարում    , ծրագրավորման աշխարհի 2001 թվականի առաջնության մասնակից, որում 14-րդ տեղն է զբաղեցրել (բրոնզե մեդալ)   ։
Կենսագրություն
Ծնվել է 1980 թվականի նոյեմբերի 10-ին Սվերդլովսկում։ Հայրը՝ Միխայիլ Վլադիմիրի Վոլկովը, պրոֆեսոր, գլխավոր գիտաշխատող, կոմբինատոր հանրահաշվի լաբորատորիայի նախագահն է, մայրը՝ Սուսաննա Բորիսովնա Վոլկովան (Կուպչիկ), ավագ դասախոս, Ուրալի պետական մանկավարժական համալսարանի կրթության նոր տեղեկատվական տեխնոլոգիաների ամբիոնի ավագ դասախոսն է ։ Լեոնիդի խոսքով ինքը ազգությամբ հրեա է ։
2002 թվականին ավարտել է Ուրալի պետական համալսարանի մաթեմատիկայի և մեխանիկայի ֆակուլտետը։ 2005 թվականին ավարտել է Ուրալի պետական համալսարանի ասպիրանտուրան և 2006 թվականին դարձել է ֆիզիկամաթեմատիկական գիտությունների թեկնածու։
1998-2010 թվականներին աշխատել է «ՍԿԲ Կոնտուր» կազմակերպությունում։ Այնտեղ նա գործունեության աճ է գրանցել, սկզբում եղել է ծրագրավորող-պրակտիկանտ, իսկ հետո դարձել է գլխավոր տնօրենի տեղակալ, իսկ 2007 թվականից եղել է դաշնային նախագծերի վարչության ղեկավար և տնօրենների խորհրդի անդամ։ Մինչև 2010 թվականը աշխատել է բիզնեսի և բյուջետային ոլորտի համար էլեկտրոնային հաշվառման և հաշվետվությունների նոր համակարգերի ստեղծման և զարգացման վրա։
2009 թվականի մարտի 1-ին Կիրովի շրջանի № 10 ընտրատարածքից (ինքնաառաջադրում) ընտրվել է Եկատերինբուրգի քաղաքային դումայի պատգամավոր։ Քաղաքային տնտեսության, քաղաքաշինության և հողօգտագործման մշտական պատգամավորական հանձնաժողովի և տեղական ինքնակառավարման, մշակութային և տեղեկատվական քաղաքականության պատգամավորական մշտական հանձնաժողովի անդամ է ։
2013 թվականին ընտանիքի հետ Եկատերինբուրգից տեղափոխվել է Լյուքսեմբուրգ ։ 2014 թվականի վերջին վերադարձել է Ռուսաստան ։
Քաղաքական և հասարակական գործունեություն
2009 թվականից «Համերաշխություն» շարժման անդամ է։ 2010 թվականի ապրիլի 10-ին Եկատերինբուրգի աշխատանքի հրապարակում տաճարի կառուցման դեմ հանրահավաքի կազմակերպիչն էր. միջոցառումը հավաքել է ավելի քան 3500 մասնակից և դարձել քաղաքի ամենազանգվածային բողոքի ակցիան վերակառուցման ժամանակներից ի վեր ։
2011 թվականին մասնակցել է Սվերդլովսկի մարզի Օրենսդիր ժողովի՝ Հոկտեմբերյան թիվ 10 № 10 միամանդատ ընտրատարածքի ընտրություններին ։
2012 թվականին դրամահավաք է կազմակերպել «Եկատերինբուրգի ճարտարապետության հուշարձանների գերեզմանոցի» կառուցման համար, որը բացվել է Թանգարանների միջազգային օրը ։ Նույն թվականի օգոստոսին ձեռնամուխ է եղել Ռուսաստանի ընդդիմության Համակարգող խորհրդի ընտրությունների կազմակերպման աշխատանքներին՝ որպես կենտրոնական ընտրական հանձնաժողովի նախագահ։
Միևնույն ժամանակ նա հայտարարել է, որ իր համար ապագա չի տեսնում որպես հրապարակային քաղաքականություն, և մտադիր է զբաղվել տարբեր քաղաքական նախագծերում («հատկապես՝ ՏՏ և քաղաքականության հանգույցում») աշխատանքով՝ որպես կազմակերպիչ ։ Սակայն 2012 թվականի դեկտեմբերի 15-ին «Ժողովրդական դաշինքի» հիմնադիր համագումարում ընտրվել է կուսակցության կենտրոնական խորհուրդ, իսկ 2013 թվականի ամռանը գլխավորել է Մոսկվայի քաղաքապետի թեկնածու Ալեքսեյ Նավալնիի նախընտրական շտաբը ։
2015 թվականին Նովոսիբիրսկի մարզի Օրենսդիր ժողովի ընտրություններում գլխավորել է կուսակցության ընտրական շտաբը։ Ռուսաստանի Դաշնային միգրացիոն ծառայության տվյալների բազաների վերաբերյալ ստորագրությունների ստուգման արդյունքներով թեկնածուների ցուցակի գրանցումը մերժելուց հետո, որում, նրա պնդմամբ, մեծ քանակությամբ սխալներ կային, նա հացադուլ է հայտարարել։ Վոլկովը պնդում էր, որ կեղծ ստորագրությունները հավաքվել են «թունավոր հավաքարարների» կողմից։ Նույն թվականին Կոստրոմայի մարզային դումայի ընտրություններում գլխավորել է «Ժողովրդական ազատություն» կուսակցության ընտրական շտաբը։
2015 թվականին Վոլկովի դեմ քրեական գործ էր հարուցվել LifeNews-ի թղթակից Պրավինսկու հայտարարության հիման վրա, որը պնդում էր, որ 2015 թվականի հուլիսի 17-ին ընդդիմադիր գործիչը Նովոսիբիրսկում Դեմոկրատական կոալիցիայի շտաբի մոտ տեղի ունեցած կոնֆլիկտի ժամանակ վնասել էր իր խոսափողը։ Ավելի ուշ LifeNews-ի թղթակիցը փոխել է ցուցմունքը և պնդել, որ Վոլկովը բռնել է նրա ձեռքը՝ պատճառելով ֆիզիկական ցավ։ Վոլկովին մեղադրել են բռնություն գործադրելով լրագրողի աշխատանքը խոչընդոտելու մեջ (ՌԴ Քրեական օրենսգրքի 144-րդ հոդվածի 3-րդ մաս)։ Նովոսիբիրսկի Կենտրոնական շրջանային դատարանի դատավորը Վոլկովի գործողությունները որակել է հոդվածի ավելի մեղմ մասով՝ առանց բռնության կիրառման, և 2016 թվականի օգոստոսին նրան դատապարտել է 30 հազար ռուբլու չափով տուգանքի ։
2015 թվականի վերջին քաղաքական գործիչ Սերգեյ Բոյկոյի հետ հիմնադրել է «Ինտերնետի պաշտպանության հասարակություն», որը կոչված է Ռուսաստանում պաշտպանել համացանցը գրաքննությունից, ավելորդ կարգավորումից և վարչական կամայականությունից ։
2017 թվականի մարտի 26-ին Վոլկովը և կոռուպցիայի դեմ պայքարի հիմնադրամի մյուս աշխատակիցները, որոնք իրենց գրասենյակում կազմակերպել էին բողոքի ակցիաներից ուղիղ հեռարձակում ամբողջ Ռուսաստանում, ձերբակալվել են ոստիկանության կողմից։ Վոլկովի և Կոռուպցիայի դեմ պայքարի հիմնադրաի ևս մեկ աշխատակցի վրա կազմվել են արձանագրություններ, որոնց համաձայն նրանք հրաժարվել են իրավապահ մարմինների աշխատակիցների պահանջով լքել հիմնադրամի շենքը, երբ ոստիկանները տարհանում են իրականացրել, իբր նախապատրաստվող պայթյունի մասին հաղորդագրության պատճառով։ Մարտի 27-ին Մոսկվայի Սիմոնովյան դատարանը Վոլկովին դատապարտել էր 10-օրյա կալանքի՝ ՌԴ վարչական իրավախախտումների մասին օրենսգրքի 19.3-րդ հոդվածի մեղադրանքով («ոստիկանության աշխատակցի օրինական կարգադրությանը չենթարկվել») ։ Ռուսաստանի նախագահական ընտրություններում Ալեքսեյ Նավալնիի՝ որպես թեկնածու գրանցմանն աջակցելու արշավի ընթացքում ընդհանուր առմամբ ձերբակալվել է 5 անգամ և 95 օր անցկացրել է վարչական կալանքի տակ։
2017 թվականի հունիսի 12-ին Վոլկովը և կոռուպցիայի դեմ պայքարի հիմնադրամի մյուս աշխատակիցները 9-ժամյա հեռարձակում են անցկացրել Ռուսաստանի ողջ տարածքում բողոքի ակցիաներից ։
2018 թվականի աշնանային կիսամյակում Լեոնիդ Վոլկովը կես տարվա ուսուցում է անցել Յելի համալսարանում «Maurice R. Greenberg World Fellows Program» ծրագրով ։ 2019 թվականի ամռանը ՌԴ-ից հեռացել է Կոռուպցիայի դեմ պայքարի դեմ քրեական գործ հարուցելուց հետո և չի վերադարձել ։
Ընտանիք
Ապրում էր Մոսկվայում։
2020 թվականի օգոստոսին նա ապրում է Վիլնյուսում ։
2015 թվականից ամուսնացած է Կոռուպցիայի դեմ պայքարի հիմնադրամի սոցիոլոգիական ծառայության ղեկավար Աննա Բիրյուկովայի հետ, նրանք ունեն մեկ որդի՝ Մարկը (ծնվել է 2017 թվականին) ։
Ավելի վաղ (2007 թվականին) ամուսնացած էր Նատալյա Գրեդինայի հետ, որից երկու երեխա ունի՝ Բորիսը (ծնվել է 2009 թվականին) և Մարգարիտան (ծնվել է 2012 թվականին)։
Հարազատ եղբայր Եվգենի Վոլկովը ապրում է Եկատերինբուրգում, մասնագիտությամբ ճարտարապետ է ։
Ծանոթագրություններ
Կատեգորիա:Ռուս կալանավորներ և ձերբակալվածներ Կատեգորիա:Ռուս ծրագրավորողներ Կատեգորիա:Ռուսաստանի քաղաքական գործիչներ Կատեգորիա:Մարդու իրավունքները Ռուսաստանում Կատեգորիա:Ռուս հասարակական գործիչներ Կատեգորիա:Ուրալի պետական համալսարանի շրջանավարտներ Կատեգորիա:Ռուսաստանում «օտարերկրյա գործակալներ» ճանաչված անձինք
Լոգարիթմական մասշտաբ
Լոգարիթմական մասշտաբ, սանդղակ, որի հատվածի երկարությունը համաչափ է այդ հատվածի ծայրերում նշված արժեքների հարաբերակցության լոգարիթմին, մինչդեռ գծային մասշտաբով հատվածի երկարությունը համաչափ է դրա ծայրերում գտնվող արժեքների տարբերությունը։
Գերմանացի անատոմիստ և ֆիզիոլոգ Էռնստ Վեբերի կողմից հայտնաբերված և գերմանացի ֆիզիկոս ու հոգեբան Գուստավ Ֆեխների կողմից ձևակերպված օրենքի համաձայն՝ մարդկային զգացողությունների մեծությունը և դրանց առաջացրած գրգռվածության ամպլիտուդը կապված են լոգարիթմական բանաձևով։ Այս օրենքը գործում է մարդու բոլոր տեսակի զգացողությունների համար՝ լսողություն, տեսողություն, հոտ, շոշափելիք։ Վեբեր-Ֆեխների օրենքը հնչում է այսպես. «Զգայության ուժը համաչափ է գրգռման ուժի լոգարիթմին»։ Համաձայն այս օրենքի՝ ձայնի ընկալվող բարձրությունը նույնպես համաչափ է նրա ինտենսիվության լոգարիթմին (մասնավորապես՝ բարձրախոսի հզորության լոգարիթմին)։ Հետևաբար, ձայնային վերարտադրող սարքերի ամպլիտուդա-հաճախական բնութագրերի վրա օգտագործվում է լոգարիթմական սանդղակ երկու առանցքների երկայնքով։
Օրինակ, երաժշտության մեջ նոտաները, որոնք հաճախականությամբ տարբերվում են երկու անգամ, ընկալվում են որպես նույն նոտա՝ մեկ օկտավա բարձր, իսկ նոտաների միջև ընդմիջումը կիսատոնում համապատասխանում է դրանց հաճախականությունների հարաբերակցությանը 21/12 ։ Այդ պատճառով երաժշտական ​​սանդղակը լոգարիթմական է։
Լոգարիթմական մասշտաբի օգտագործման օրինակներ.
Գրականություն
Կատեգորիա:Սանդղակներ Կատեգորիա:Լոգարիթմներ
Էվանտե (արբանյակ)
Էվանտե (Ευάνθη), կամ Յուպիտեր XXXIII, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի ղեկավարած խմբի կողմից, հայտնաբերման մասին հայտարարվել է 2001 թվականին, սկզբում արբանյակը ստացել է S/2001 J 7 ժամանակավոր անվանումը ։
Էվանտեն ունի մոտ 3 կմ տրամագիծ, և պտտվում է Յուպիտերի շուրջ միջինում 20 799 000 միլիոն կմ հեռավորության վրա, 620,6 օրվա ընթացքում ։ Արբանյակի ուղեծրի թեքումը կազմում է 148,9° խավարածրի հարթության նկատմամբ (142° Յուպիտերի հասարակածի նկատմամբ), իսկ էքսցենտրիսիտետը 0,232 է  ։
Էվանտեն պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է ։
Արբանյակի անունը տրվել է 2003 թվականի օգոստոսին, այն անվանվել է Հունական դիցաբանության քարիտների մայր Էվանտեի անունով ։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Ալբեր Կամիլ Վիտալ
Ալբեր Կամիլ Վիտալ (Albert-Camille Vital, ), բրիգադային գեներալ, 2009 թվականի դեկտեմբերի 20-ից մինչև 2011 թվականի հոկտեմբերի 28-ը՝ Մադագասկարի վարչապետ։
Կենսագրություն
2009 թվականի ռազմական հեղաշրջմանը էական միջամտություն չի ունեցել և չի անդամակցել կողմերից ոչ մեկին ։
2009 թվականի դեկտեմբերի 20-ին Մադագասկարի նախագահ Անդրի Ռադզուելինը Ալբեր Կամիլ Վիտալին վարչապետ է նշանակել ։ 2011 թվականին Վիտալին վարչապետի պաշտոնում փոխարինել է Օմերա Բերզիկին ։
Վարչապետության տարիներին Միացյալ Ազգերի Կազմակերպությունում մշտական Մադագասկարի ներկայացուցիչն է եղել ։ Հիրաք Իսիքի կուսակցության կողմի առաջադրվել է  2013 թվականի նախագահական ընտրությունների ժամանակ։ Գրավել է 5-րդ տեղը հավաքելով ձայների 6,85%-ը։ 2013 թվականի դեկտեմբերին կայացած քվեարկության երկրորդ փուլում նա իր ձայները տվել է Ժան Լուի Ռոբինսոնին ։
Վերջին 11 տարիներին սեփական պահնորդական ընկերություն ունի և Մադագասկարի առևտրա-արդյունաբերական պալատի նախագահն է։
Ծանոթագրություններ
Կատեգորիա:Մադագասկարի վարչապետներ
Օրլովկա (գյուղ, Կրասնոարմեյսկի շրջան)
2001 թվականի տվյալներով Օրլովկա գյուղում բնակվում էր 297 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1885 թվականին հիմնադրված բնակավայրեր
Կալդիերո
Կալդիերո  (Caldiero), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 6046մարդ։ Խտությունը կազմում է 562 մարդ/կմ²։ Տարածքը գրավում է 10,42 կմ²։ Փոստային ինդեքս՝ 37042։ Հեռախոսային կոդ՝ (+39) 045։
Ծանոթագրություններ
Կատեգորիա:Իտալիայի բնակավայրեր
Վլադիմիր Իևլև
Վլադիմիր Իվանովիչ Իևլև (Владимир Иванович Иевлев, ), խորհրդային գեղանկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն) ։
Կենսագրություն
Ծնվել է 1922 թվականի հոկտեմբերի 23-ին Մեծ Ուստյուգում։ 1938-1940 թվականներին Լենինգրադում սովորել է գեղարվեստի ուսումնարանում։ 1940 թվականին զորակոչվել է Կարմիր բանակ։ Մասնակցել է Հայրենական մեծ պատերազմին։ Մարտնչել է Լենինգրադի ճակատում։ Պարգևատրվել է «Մարտական ծառայությունների համար», «Լենինգրադի պաշտպանության համար», «Գերմանիայի նկատմամբ հաղթանակի համար» մեդալներով ։
1946-1952 թվականներին ուսումը շարունակել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղարվեստի ֆակուլտետում։ Սովորել է Ալեքսանդր Զայցևի, Պյոտր Իվանովսկու հետ։ Ավարտել է ինստիտուտը Բորիս Իոգանսոնի արվեստանոցում՝ նկարչի որակավորման շնորհմամբ։ Դիպլոմային աշխատանքը եղել է «Ուլյանովների ընտանիքում» նկարը ։
Մասնակցել է ցուցահանդեսների 1952 թվականից։ Նրա նկարներից են՝ «Վլադիմիր Ուլյանովը՝ գիմնազիստ» (1954), «Մենք կգնանք ուրիշ ճանապարհով» («Мы пойдём другим путём») (1955), «Լենինի զրույցը Ցանդերի հետ», «Նիկոլայ Կիբալչիչ» (երկուսն էլ 1964), «Աշխատանքի վետերան Ա. Պ. Իևլևայի դիմանկարը» (1973), «Խորհրդային Անդրբևեռի պաշտպան Ս. Տ. Երշովի դիմանկարը» (1975), «Դիրիժոր Գ. Ա. Գուսմանի դիմանկարը» (1976) և այլն։
Վլադիմիր Իևլևի ստեղծագործությունները գտնվում են թանգարաններում և մասնավոր հավաքածուներում Ռուսաստանում և արտասահմանում։
Աղբյուրներ
Կատեգորիա:Սանկտ Պետերբուրգի նկարիչների միության անդամներ Կատեգորիա:Խորհրդային նկարիչներ Կատեգորիա:Ռուս նկարիչներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:Հայրենական պատերազմի 2-րդ աստիճանի շքանշանակիրներ
Օլի Ռեն
Օլի Իլմարի Ռեն, երբեմն՝ Օլի Ռեն (Olli Ilmari Rehn; ), ֆիննական և եվրոպական քաղաքական գործիչ Ֆիննական կենտրոն կուսակցությունից, Եվրոպական խորհրդարանի նախագահի տեղակալ (2014-2015 թվականներ), Եվրոպական հանձնաժողովի նախագահի տեղակալ (2011-2014 թվականներ), Ֆինլանդիայի տնտեսական զարգացման նախարար (2015-2016 թվականներ): 2018 թվականի հուլիսից առա այսօր՝ Ֆինլանդիայի բանկի գլխավոր տնօրենն է։
Սամոսատ
Սամոսատ (հայտնի է նաեւ որպես Շամ(ու)շատ, այժմ՝ Սամսատ), Արշամաշատ, հնագույն քաղաք Կոմմագենեում՝ Եփրատ գետի աջ ափին։ Աքեմենյանների օրոք (Ք. ա. VI-IV դդ.) եղել է Կոմմագենեի հայկական սատրապության կենտրոնը և հավանաբար կոչվել Կոմմագենե։ Ք. ա. III դ. 1-ին կեսին դարձել է Ծոփք-Կոմմագենեի միացյալ թագավորության մայրաքաղաքը և հայ Երվանդունի Սամոս Ա (Շամ) թագավորի անունով վերանվանվել Սամոսատ։ Տիգրան Բ Մեծի և Արտավազդ Բ-ի օրոք (Ք.ծ.ա. I դ.) մտել է Մեծ Հայքի թագավորության մեջ։ 72-ին Հռոմեական կայսրությունը Ս. (Կոմմագենեի հետ) կցել է իր տիրապետության տակ գտնվող Ասորիք նահանգին։
Օլի Ռեն
Կենսագրություն
Ավարտել է բակալավրի կոչումով Մինեսոտայի Սեյնթ Փոլ քաղաքի Մաքալեստեր քոլեջը (սովորել է տնտեսագիտություն, միջազգային կապեր և լրագրություն) և Հելսինկիի համալսարանը, որտեղ դարձել է քաղաքագիտության մագիստրոս: Նա միացավ Կենտրոն կուսակցությանը և զբաղեցրեց տարբեր ղեկավար պաշտոններ, եղել է Ֆինլանդիայի խորհրդարանի անդամ:
Սամոսատ
Պատմություն
Բյուզանդական կայսրության տիրապետության շրջանում Սամոսատը գտնվել է Եփրատացիք նահանգի (ապա՝ բանակաթեմի) կազմում։ 639 թ.-ին արաբները գրավել են Սամոսատը և մտցրել Զազիրա (Վերին Միջագետք) նահանգի մեջ։ 958 թ.-ին բյուզանդացիները կրկին գրավել են Սամոսատը։ Այդ ժամանակ այնտեղ հաստատվել են մեծ թվով հայեր։ XI դ. վերջին – XII դ. Սամոսատին տիրել են սելջուկների գերիշխանությունն ընդունած հայ իշխանները, որոնց հիշատակում է ասորի պատմիչ Միքայել Ասորին։ Միառժամանակ քաղաքը գտնվել է հայ իշխան Փիլարտոս Վարաժնունու ենթակայության տակ։
Սամոսատը հայտնի է որպես քրիստոնեական հարուստ անցյալ և ավանդույթներ ունեցող քաղաք։ Այստեղ, ինչպես և ողջ երկրում (Կոմմագենե), ի թիվս հռոմեական մյուս պրովինցիաների (Ասորիք, Կապադովկիա, Փոքր Հայք և այլն), քրիստոնեությունը տարածվել է դեռևս առաքելական շրջանում (I-II դդ.)։ III դարից Սամոսատը դարձել է քրիստոնեության կարեւոր կենտրոն, պատկանել է Անտիոքի աստվածաբանական դպրոցին, եղել նրա գաղափարաբանությունը սկզբնավորող կենտրոններից։ Այստեղ է ծնվել և սկզբնական կրթությունն ստացել II դ. աստվածաμան, Արիոսի հոգեւոր ուսուցիչ Լուկիանոս Սամոսատցին, որի աշխատությունները արիոսականները համարել են իրենց ուսմունքի գլխավոր սկզբնաղբյուր։ 260–268 թվականներին Սամոսատի եպիսկոպոսն էր հայտնի աղանդապետ Պողոս Սամոսատցին (Սամոստացի), որը համարվում է նեստորական վարդապետության գաղափարական նախահայրը։ Սամոսատը եղել է հունական և ասորական դպրության կարեւոր կենտրոններից։ Մեսրոպ Մաշտոցն իր աշակերտների մի խմբին Սամոսատ է ուղարկել՝ հունարեն և աստվածաբանություն ուսանելու, այնուհետեւ իր երկու օգնականների՝ Հովհան Եկեղեցացու և Հովսեփ Պաղնացու հետ անձամբ այցելել Սամոսատ, հույն գեղագիր Հռոփանոսի օգնությամբ վերջնականորեն ձեւավորել1. Ներա, (անձնական դերանվան երրորդ դեմքի իգական սեռի ձեւ, որ ստեղծեցին արեւմտահայ մտավորականները և որոշ ժամանակ գործածեցին (այժմ հանված Է գործածությունից)։ հայկական նշանագրերը։ Այստեղ էլ կատարվել է հայերեն առաջին թարգմանությունը Աստվածաշնչի Սողոմոնի առակների գրքից, որն սկսվում է «Ճանաչել զիմաստութիւն և զխրատ, իմանալ զբանս հանճարոյ» տողերով։ V–XII դդ. Սամոսատը դարձել է բազմաթիվ աղանդների կենտրոն։ Աղանդավորներն այստեղից մուտք են գործել Հայաստան և տարածել իրենց գաղափարները։ V–VI դդ. Ս. հայտնի էր հատկապես մարկիոնական և մանիքեական համայնքներով։ Սամոսատ քաղաքից էին պավլիկյանների առաջին աղանդապետ համարվող Կալինիկեի որդի Պողոս Սամոսատցին (VII դ. սկիզբ), նրա եղբայր Հովհաննեսը։ IX դ. կեսին Տեվրիկի (Դիվրիգ) նման Սամոսատը դարձել է պավլիկյանների գլխավոր ռազմական հենակետը, որտեղից արաբների հետ միասին նրանք պայքարել են բյուզանդացիների դեմ։ Հայոց կաթողիկոս Ներսես Շնորհալին հիշատակում է XII դ. Սամոսատում բնակվող՝ արևորդիներ կոչված աղանդավորներին, որոնք որոշել էին հրաժարվել հերձվածի գաղափարներից և վերադառնալ Հայ եկեղեցու գիրկը։
Օլի Ռեն
Կենսագրություն
1955 թվականին Ռենը դարձավ Եվրախորհրդարանի անդամ։
Սամոսատ
Պատմություն
Այժմ քաղաքը գտնվում է ջրամբարի տակ։
Արտաքին հղումներ
Կատեգորիա:Արևմտյան Հայաստանի քաղաքներ Կատեգորիա:Կոմմագենե Կատեգորիա:Թուրքիայի հռոմեական տեղավայրեր Կատեգորիա:Ասիայի կաթոլիկ նստավայրեր Կատեգորիա:Թուրքիայի նախկին բնակավայրեր Կատեգորիա:Թուրքիայի հռոմեական քաղաքներ Կատեգորիա:Թուրքիայի պատմություն Կատեգորիա:Բյուզանդիայի քաղաքներ Կատեգորիա:Հարավարևելյան Անատոլիայի հնավայրեր Կատեգորիա:Ադըյամանի մարզի բնակավայրեր
Օլի Ռեն
Աշխատանք Եվրախորհրդարանում
2010 թվականի փետրվարի 9-ին Խոակին Ալմունիային փոխարինել է ֆինանսների գծով Եվրոպական հանձնակատարի պաշտոնում։ 2011 թվականի հոկտեմբերի 27-ից՝ Եվրահանձնաժողովի նախագահի տեղակալ ։ Ռենը հետևողականորեն պաշտպանում է ԵՄ դիրքորոշումը՝ որպես քննադատություն Ֆինլանդիայի ներսից, և ԱՄՀ-ի քննադատությունից ։ 2014 թվականի հուլիսին Ռենային ֆինանսների եվրոպական կոմիսարի պաշտոնում փոխարինեց մեկ այլ ֆիննական քաղաքական գործիչ՝ այդ երկրի նախկին վարչապետ Յուիրկի Կատայնենը ։
Վերադարձ դեպի ֆիննական քաղաքականություն
2014 թվականի հուլիսի 1-Ին Ռենը նշանակվել է Եվրոպական խորհրդարանի փոխնախագահի պաշտոնում (նա դարձել է նախագահի 14 տեղակալներից մեկը): Նրա լիազորությունների ժամկետն այդ պաշտոնում եղել է 2,5 տարի, սակայն 2015 թվականի մայիսին Ռենը վերադարձել է ֆիննական քաղաքականություն՝ դառնալով Սիպիլի կաբինետում տնտեսական զարգացման նախարար (Եվրախորհրդարանի փոխնախագահի պաշտոնում նրան փոխարինել Է Ֆինլանդիայի նախկին վարչապետ Աննելի Յաատեենմյակի) ։ 2016 թվականի դեկտեմբերի 29-ը Ռենը նախարարի պաշտոնում էր, ապա նրան փոխարինեց Միկա Լինտիլյոն ։ 2018 թվականի մայիսի 18-ին Ռենը հաստատվել է Ֆինլանդիայի Բանկի նոր գլխավոր տնօրենի պաշտոնում, և պաշտոնը կստանձնի 2018 թվականի հուլիսի 12-ին՝ այդ պաշտոնում փոխարինելով Էրկկի Լիիկանենին ։
Տոռեմաջորե
Տոռեմաջորե (իտալերեն՝ Torremaggiore), քաղաք, կոմունա (մունիցիպալիտետ) և թեմական հիմնական նստավայր։ Այն Ֆոջա գավառի Ապուլիա մարզում է գտնվում (Puglia): Գտնվում է Իտալիայի հարավ-արևելքում։ Քաղաքը տեղակայված է բլրին՝ ծովի մակերևույթից 169 մետր բարձրության վրա (554 ոտնաչափ)։ Տոռեմաջորեն հայտնի է գինու և ձիթապտղի արտադրությամբ։
Պատմություն
Տոռեմաջորեի պատմությունըսերտորեն կապված է Ֆիորենտինոյի ամրոցի հետ (di Puglia), որը բյուզանդական սահմանային ամրոց է՝ հիմնադրված 1018 թվականին մարզպետ Բասիլ Բոյոանեսի կողմից։
Հոգևոր պատմություն
Ֆիորենտինան եղել է Հռոմեական կաթոլիկ թեմի նստավայրը՝ հիմնադրված 1059 թվականին։ 1391 թվականին թեմը ճնշվել է, և նրա տարածքը միացվել է Լուչերայի թեմին։ Ֆիորենտինո (Florentinensis) անունը 1969 թվականից սկսած օգտագործվել է որպես տիտղոս կաթոլիկ եկեղեցականների համար։
Քիծնիսի
Քիծնիսի (ქიწნისი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 730 մետր բարձրության վրա։ Շրջկենտրոն Գորիից հեռու է 15 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1612 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Եվգենի Նատալիչ
Եվգենի Ալեքսանդրովիչ Նատալիչ , ռուսական ֆուտբոլիստ, պաշտպան, կիսապաշտպան։
Կարիերա
Պրոֆեսիոնալ կարիերայի մեծ մասն անցկացրել է Ռուսաստանի ՊՖԼ առաջնության երկրորդ դիվիզիոնի «Սլավյանսկ» 2000, Նարտկալայի «Նարտ» (2001), Պյատիգորսկի «Մաշուկ-սիրող.» (2005, 2015-2016), «Օկեան» Նախոդկա (2008), Մուրմանսկի «Սեվեր» (2009), Դոնի Ռոստովի ՍԿԱ (2010), Կուբանի Սլավյանսկի «Սլավյանսկի» (2011-2013), Մայկոպի «Դրուժբա» (2014—2015), Ստավրոպոլի «Դինամո» (2017-2018) ակումբներում։
2013 թվականին խաղացել է երկու խաղ Բելառուսիայի առաջնությունում «Սլավիա-Մոզիր» ակումբի կազմում։ 2016/2017 մրցաշրջանում խաղացել է ՂՖՄ առաջնությունում Յալթայի «Ռուբին» ակումբի կազմում։ 2019 թվականին եղել է առաջնության առաջին լիգայի՝ Կրասնոդարի երկրամասի Սլավյանսկի շրջանի «Նիվա» ակումբի խաղացող ։
Էպիզոդիկ դեր է կատարել «Մարզիչ» ֆիլմում ։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ
Ստորին Հրազդանի ջրանցք
Ստորին Հրազդանի ջրանցք, հանված է Երևանի սահմաններում Հրազդան գետի ձախ ափից և փակ ջրանցույցով անցնում է աջ ափ։ Երկարությունը 51 կմ ։
Շինարարությունն ավարտվել է 1957 թ.-ին։ Ոռոգում է էջմիածնի և մասամբ Շահումյանի շրջանների 11 հզ․ հա հողատարածություն, լրացնում Քասաղ գետի ջրերը, որով էլ ոռոգվում են Աշտարակի և Ապարանի շրջանների հողատարածությունները։ Ջրանցքի սկզբնամասում ջրի ծախսը 14 մ³/վրկ է։ Ջրանցքի վրա կան հիդրոտեխ․ կառույցներ։ Հունը երեսպատված է։
Ծանոթագրություններ
Կատեգորիա:Արմավիրի մարզի ջրանցքներ
Յան Վացլավ Անտոնին Ստամից
Յան Վացլավ Անտոնին Ստամից (Jan Václav Antonín Stamic, Johann Wenzel Anton Stamitz, ), չեխ կոմպոզիտոր, ջութակահար, դիրիժոր։
Կենսագրություն
1734 թվականից աշխատել է Պրահայում։ 1744 թվականից՝ Մանհայմի կապելլայի առաջին ջութակահար, 1748 թվականից՝ ղեկավար։ Որպես վիրտուոզ ջութակահար և դիրիժոր հանդես է եկել Գերմանիայի քաղաքներում, Փարիզում։ Մանհայմի դպրոցի հիմնադիրը։
Իր ստեղծագործության և կատարողական գործունեության մեջ Ստամից արտահայտել է Լուսավորության դարաշրջանի գեղարվեստական իդեալները։
Հեղինակ է 74 սիմֆոնիայի, նվագախմբային տրիոների, գործիքային կոնցերտների, սոնատների, կապրիսների, պաշտամունքային երկերի։ Հիմք է դրել սոնատաային ձևին, նվագախմբային դինամիկ կատարմանը, ներմուծել դրամատիկական, հերոսական տարրեր, թեմատիկ կոնտրաստներ, նվագախումբ մտցրել վալդհոռններ և կլառնետներ։
Ստամիցի աշակերտներից են իր որդիներ Կարել և Անտոնին Ստամիցները, Ք․ Կաննաբիխը։
Ծանոթագրություններ
Կատեգորիա:Չեխ կոմպոզիտորներ Կատեգորիա:Չեխ ջութակահարներ Կատեգորիա:Չեխ դիրիժորներ Կատեգորիա:Չեխ փիլիսոփաներ Կատեգորիա:Չեխ երաժշտագետներ
Գևորգ Զ Նորնախիջևանցի
Գևորգ Զ Չորեքչյան, Ամենայն Հայոց 129-րդ Կաթողիկոս, ծնվել է Նոր Նախիջևան քաղաքում։ Ամենայն հայոց կաթողիկոս 1945 թվականից։ Հաջորդել է Խորեն Ա Մուրադբեկյանին։
Սովորել է նախ Նոր Նախիջեւանի ծխական դպրոցում, այնուհետև 1879 թվականին ընդունվել է Ս. Էջմիածնի Գևորգյան հոգևոր ճեմարան։ 1889 թվականին ձեռնադրվել է սարկավագ, Մակար Ա կաթողիկոսի տնօրինությամբ նոյն տարին մեկնում է Գերմանիա։ 1889-1894 թվականներին ուսանում է Լայպցիգի համալսարանի աստվածաբանության ֆակուլտետում և նույն քաղաքի կոնսերվատորիայում։
Վերադառնալով հայրենիք, Գևորգ սարկավագ Չորեքչյանը մեկ տարի Գևորգյան ճեմարանում դասավանդում է երաժշտություն, ապա մեկնում է Նոր Նախիջևան՝ ծավալելով այստեղ բուռն մանկավարժական, հայրենասիրական ու երաժշտական գործունեություն։ 1913 թվականին Գևորգ Ե կաթողիկոսը նրան հրավիրում է Մայր Աթոռ, ձեռնադրում է վարդապետ և նորից Նոր Նախիջևան ուղարկում՝ այս անգամ արդեն առաջնորդական տեղապահի պաշտոնով։ 1915 թվականի հայկական կոտորածներից փրկված գաղթականների Եղբայրական օգնության կոմիտեի անդամ էր, իսկ 1916 թվականից՝ նախագահ։
1916 թվականին Գևորգ վարդապետ Չորեքչյանը վերադառնում է Մայր Աթոռ։ Նույն թվականին նա արժանանում է ծայրագույն վարդապետության աստիճանի, ապա նշանակվում է Սինոդի անդամ։ 1917-ին ձեռնադրում է եպիսկոպոս, 1917 դառնալով վանական կառավարության նախագահ և Մայր Տաճարի լուսարարապետ։ 1922 թվականին Գևորգ եպս. Չորեքչյանը նշանակվում է Վիրահայոց թեմի հոգևոր առաջնորդ։ Նա վարում է այդ պաշտոնը մինչեւ 1927 թ.։ 1925 թվականին նրան շնորհվում է արքություն։ 1927 թվականից եղել է Գերագույն հոգևոր խորհրդի անդամ։ 1938 թվականին կաթողիկոս Խորեն Ա. Մուրադբեկյանի եղերական մահից հետո, համաձայն նրա թիվ 620 կոնդակի, 1938 թ. ապրիլի 10-ից ստանձնում է Հայ եկեղեցու գործերի ղեկավարումը։ 1941 թվականի ապրիլին Ազգային եկեղեցական ժողովում ընտրվել է կաթողիկոսական տեղապահ։ 1945 թվականի հունիսի 16-22-ը Մայր Աթոռում հրավիրված Ազգային-եկեղեցական ժողովը Ամենայն հայոց կաթողիկոս է ընտրում Գևորգ արքեպիսկոպոս Չորեքչյանին (1945-1954)։
Մահացել է 1954 թվականի սեպտեմբերի 26-ին։ Կաթողիկոսական գահին Զ Չորեքչյանին հաջորդել է Վազգեն Ա Պալճյանը։
Արտաքին հղումներ
Կատեգորիա:Ամենայն Հայոց Կաթողիկոսներ Կատեգորիա:1868 ծնունդներ Կատեգորիա:Դեկտեմբերի 2 ծնունդներ Կատեգորիա:Էջմիածնի Գևորգյան ճեմարանի սաներ Կատեգորիա:Դոնի Ռոստով քաղաքում ծնվածներ Կատեգորիա:1954 մահեր Կատեգորիա:Սեպտեմբերի 26 մահեր Կատեգորիա:Վրաստանի հայոց թեմի առաջնորդներ
Առնանդամի գլխիկ
Առնանդամի գլխիկ, տղամարդու առնանդամի եզրային հատվածը, որը ծածկված է առնանդամի թլիփով .: Առնանդամի երկու բաժիններից մեկը։ Գլխիկը ծածկող թլիփը շարժուն է և կարող է առաջացնել ծալքեր։
Առնանդամի գլխիկի և թլիփի մասի ներսային մասը ծածկված է բազմաթիվ գեղձերով, որոնք արտադրում են սմեգմա։ Սմեգման իր հերթին ներկայացնում է Անդամի գլխիկի թեքում կարող է նկատվել կարճ սանձիկի դեպքում։ Բացի այդ, առնանդամի թեքում կարող է առաջացնեն առնանդամի հյուսվածքներում առաջացող շարակցահյուսվածքային վահանիկները, ինչպես նաև արյան համակարգի որոշ հիվանդություններ ։
Առնանդամի գլխիկը բաժանված է երկու բաժինների միջև։ Երկու անցքերի մեջից անցնում է միզուկի ծակը, որի միջոցով դուրս են գալիս սերմնահեղուկը և մեզը։ Այն համարվում է մարդու արական սեռական օրգանի գլխավոր մասը, որը մասնակցում է սեռական հարաբերությանը։
Առնանդամի գլխիկի միջոցով սպերմատոզոիդները անցնում են ձվաբջջի մեջ և բեղմնավրում այն։ Սեռահասունությունից հետո, առնանդամի գլխիկը ևս հասունանում է։ Առնանդամի թլիփը ծալքերի առաջացումից հետո ենթարկվում է գրգռման։
Համարվում է առնանդամի գործողությունների ղեկավարը։ Սեռական գրգռման ժամանակ, ինչպես բոլոր սեռական օրգանները բնութագրվում է լորձաթաղանթի այտուցվածությամբ։ Դրանից հետո առնանդամի գլխիկը դիպչելիս դառնում է չափազանց զգայուն։
Հիգիենա
Դրա հետևանքով առնանդամի գլխիկը կարող է բորբոքվել։ Սակայն այս ամենը կարող է տեղի չունենալ, եթե պահպանվի հիգիենայի կանոնները։ Կեղտոտ լինելու պայմաններում կարող է բորբոքվել արտաքին մաշը, որի արդյունք կարող է դառնալ Ֆիմոզ հիվանդությունը։
Բժիշկները կարծում են, որ անապատային շոգ կլիման կարող է պատճառ դառնալ տղամարդկանց մոտ տարբեր հիվանդությունների առաջացման։ Հիվանդությունների առաջացմանը նպաստում է նաև իսլամի ավանդույթներից մեկը՝ թլպատումը։
Գրականություն
Կատեգորիա:Սեռական օրգաններ Կատեգորիա:Տղամարդու սեռական օրգաններ Կատեգորիա:Առնանդամ
Պողոս Էմմանուելյան
Պողոս Էմմանուելյան, հայ կրոնա–իդեալիստական փիլիսոփա։
Սովորել է Զմմառի վանքում և Հռոմի հավատասփյուռ ժողովի վարժարանում ։ Ստացել է աստվածաբանության վարդապետի վկայական։ Եղել է Կեսարիայի եպիսկոպոս, իսկ 1899-1904 հայ կաթոլիկական համայնքի պատրիարք ։
Էմանուելյանի աշխարհայացքը շարադրված է «Տարերք բանական փիլիսոփայութեան» (հ. 1 – 2, 1872) աշխատության մեջ։ Ձգտել է կաթոլիկական գաղափարախոսությունը հարմարեցնել հայ իրականության մեջ ձևավորվող բուրժ. հարաբերությունների առաջադրած պահանջներին։ Հետագայում փորձել է հայ հասարակական միտքը կապել եվրոպական լուսավորության նվաճումներին։ Էմանուելյանի փիլիսոփայությանը հատուկ է կրոնի և գիտության հաշտեցման, կղերական մտածողության և բնագիտական հետազոտության արդյունքների միջև կապերի ստեղծման միտումը։ Սուբստանց է համարել աստծուն և նրա ատրիբուտները։ Փիլիսոփայության իմաստը համարել է մարդուն ճշմարտության և բարոյական կատարելության հասցնելը, ուստի փիլիսոփայությունը բաժանել է տեսական–իմացականի (համաբնաբանություն), որը վերաբերում է աշխարհի էությանը, ճշգրիտ գիտելիքների ձեռքբերմանն ու սուբստանցին առհասարակ, և բարոյական փիլիսոփայության, որը վերաբերում է մարդու և հասարակության բարոյական մեկնակետերին։ Մշակել է ճանաչողության տրամաբանական միջոցներն ու ստեղծել ամողջական ուսմունք, որը գնահատելի ներդրում է գիտական իմացության տրամաբանության զարգացման ասպարեզում։ Որպես կրոնա–իդեալիստական մտածող, Էմմանուելյանը մարդու մտավոր ու բարոյական կատարելագործումը հիմնել է հավատի վրա, կրոնի և գիտության փոխհարաբերությունը լուծել հօգուտ առաջինի, գտնելով, որ գիտությունը չի հակասում հավատին, այլ նպատակ ունի բանականորեն հիմնավորել աստծո գոյությունը։
Ծանոթագրություններ
Կատեգորիա:Հայ հոգևորականներ Կատեգորիա:Հայ կաթողիկե եկեղեցու կաթողիկոսներ
(8896) 1995 QG2
(8896) , աստերոիդ աստերոիդների հիմնական գոտում։ Հայտնաբերվել է 1995 թվականի օգոստոսի 24-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում ։
Միջին հեռավորությունը Արեգակից կազմում է 2,357037 ա. մ., առավելագույնը մոտենում է 2,1224 ա. մ. հեռավորության վրա և հեռանում 2,5917 ա. մ. ։ Արեգակի շուրջ մեկ ամբողջական պտույտ է կատարում 1321,75 երկրային օրվա ընթացքում, իր ուղեծրով շարժվելով միջինում 0,272367 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,25° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Յոշիսադա Սիմիձուի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օգոստոսի 27
Օգոստոսի 27, տարվա 239-րդ (նահանջ տարիներին՝ 240-րդ) օրն է։
Ծնունդներ
[[Պատկեր:Hegel portrait by Schlesinger 1831.jpg|մինի|աջից|140px|Հեգել
Մենտրիդա
Մենտրիդա (Méntrida), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Տոռիխոս շրջանում։ Տարածքը կազմում է 87 կմ2, բնակչությունը` 4780 մարդ (2010 թվականի տվյալներով)։ Պրովինցիայի վարչական կենտրոնից գտնվում է 54 կմ հեռավորության վրա։
Համայնքի հովանավոր սուրբն է Նատիվիդադը։
Արտաքին հղումներ
Կատեգորիա:Իսպանիայի քաղաքներ
Շի-ձա (Սանկտ Պետերբուրգ)
Շի-ձա (Ши-цза́ կամ Ши-дза́), գրանիտե դիցաբանական առյուծ-պահակների զույգ Ռուսաստանի Սանկտ Պետերբուրգ քաղաքում։ Տեղադրված են դեպի Նևա գետն իջնող Պետրովսկայա առափնյա փողոցում։ Քանդակներից յուրաքանչյուրն ունի մոտ 5 մ բարձրություն և 2,5 տոննա քաշ ։ Երկուսի պատվանդաններին էլ արված է հետևյալ մակագրությունը. «Շի-ձան Մանջուրիայի Գիրին քաղաքից Սանկտ Պետերբուրգ տեղափոխվել է 1907 թվականին։ Հետևազորի գեներալ Նիկոլայ Իվանովիչ Գրոդեկովի նվերը» ։
Միստիկ իմաստ
Չինաստանում նման քանդակները զույգերով տեղադրվում են տաճարի, պալատի, գերեզմանատան մուտքի երկու կողմերում։ Նրանք պատկերում են արու և էգ առյուծների, որոնք պահպանում են մուտքը։ Առյուծը թաթով բռնում է բուդդայական գիտելիքը խորհրդանշող գունդ, որը լուսավորում է խավարը և կարողանում է կատարել ցանկությունները։ Էգ առյուծը թաթով պահում է կորյունին ։
Պատմություն
Շի-ձան պատրաստվել է 20-րդ դարի սկզբին մանջուրյան գրանիտից, Գիրին քաղաքում, հատուկ գեներալ Չանի կռատան (փոքր աղոթարան-տաճարի) համար, սակայն 1904 թվականին Չանի հանկարծամահ լինելուց հետո նորանշանակ քաղաքագլուխը քանդակները նվիրում է մերձամուրյան գեներալ-նահանգապետի օգնական Նիկոլայ Գրոդեկովին։ Գրոդեկովը որոշում է այդ քանդակները նվիրել Սանկտ Պետերբուրգին և, վճարելով տրանսպորտային ծախսերը, քանդակները երկաթուղով տեղափոխում է Վլադիվոստոկ, այնտեղից էլ «Սոպեռնիկ» շոգենավով՝ Սանկտ Պետերբուրգ ։
1907 թվականի սեպտեմբերին ժամանած չինական առյուծները որոշվեց տեղադրել վերջերս վերակառուցված Պետրովսկայա առափնյա փողոցում, որը միայն 1901-1903 թվականներին էր սալապատվել գրանիտով։ Պատվանդանների պատրաստումն ու քանդակների տեղադրումը ղեկավարում էր ճարտարապետ Լեոնտի Բենուան ։
Սեն Ժաք դե Բլա
Սեն Ժաք դե Բլա (Saint-Jacques), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 321 մարդ, բնակչության խտությունը` 10.20 մարդ/կմ²։ Բնակավայրը զբաղեցնում է 31.48 կմ² տարածք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 204 աշխատունակ (15-64 տարեկան) բնակիչ, որոնցից ակտիվ էին 157-ը, իսկ ոչ ակտիվները` 47։ Ակտիվության ցուցանիշը կազմում է 77,0 %։ 157 աշխատունակ մարդկանցից աշխատել է 150 անձ (84 տղամարդ և 66 կին)։ Գործազուրկ են եղել 7 անձ (4 տղամարդ և 3 կին)։ 47 անաշխատունակներից 12-ը եղել են աշակերտներ կամ ուսանողներ, 22-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կարո Հովհաննիսյան (մանկավարժ)
Կարո Մուրադի Հովհաննիսյան, հայ մանկավարժ։ Հայրենական մեծ պատերազմի մասնակից։
Կենսագրություն
Կարո Հովհաննիսյանը ծնվել է 1908 թվականին, Արևմտյան Հայաստանի Սիփան գյուղում, գյուղացու ընտանիքում։ Առաջին համաշխաևհային պատերազմի տարիներին գաղթել է Արևելյան Հայաստան և բնակվել Աշտարակում։ 1923 թվականին մոր մահից հետո Կարոն տեղափոխվել է Երևանի մանկատուն։ 1924 թվականից Կարոն դուրս է եկել մանկատնից և Երևանի կաշվի գործարանում աշխատել է բանվոր։ Մինչև 1932 թվականը աշխատել է այդ գործարանում, միաժամանակ սովորել բանֆակում։ 1932-1933 թվականներին Հովհաննիսյանը ուսուցիչ է աշխատել Երևանի քիմիական տեխնիկումում։ Հետագայում ավարտել է Երևանի Աբովյանի անվան մանկավարժական ինստիտուտի ֆիզիկամաթեմատիկական ֆակուլտետը։ 1938-1939 թվականներին աշխատել է Վեդու շրջանի Արարատ գյուղում, դասավանդել է ֆիզիկա և մաթեմատիկա ։
1941 թվականի հունիսի 25-ին Կարոն զորակոչվել է կարմիր բանակ և պատերազմի ամբողջ ժամանակաշրջանում եղել է գործող բանակում։ Վիրավորվել է, բայց մարտական շարք է վերադարձել։ Գերագույն գլխավոր հրամանատարությունից ստացել է շնորհակալագրեր, պարգևատրվել է «Արիության համար», «Վարշավայի ազատագրման համար», «Բեռլինի գրավման համար» և ուրիշ մեդալներով ։
1945 թվականի նոյեմբերին Հովհաննիսյանը զորացրվել է և աշխատանքի անցել Արարատի շրջանի Չիմանքենդի (այժմ՝Ուրցաձոր) գյուղի դպրոցում։ 1946-1950 թվականներին եղել է նույն շրջանի Սովետաշենի, Ավշարի միջնակարգ դպրոցներում տնօրեն, ուսուցիչ։ Աշխատել է նաև Արարատ քաղաքի № 1 միջնակարգ դպրոցում, որպես ֆիզիկայի ուսուցիչ ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:Արիության մեդալակիրներ
Ժելատին
ժելատին (gélatine, gelātus «սառեցված» բառից), անգույն կամ դեղին երանգ ունեցող մասնակի հիդրոլիզացված կոլագեն սպիտակուց, թափանցիկ մածուցիկ զանգված, կենդանիների շարակցական հյուսվածքի վերամշակման արդյունք (դենատուրացիա)։ Կախված հումքի և կիրառման նպատակներից, ունի տարբեր առևտրային անուններ՝ ճագարենու, մորթափառային (մաշկային), մագաղաթյա, ոսկրային, ձկնային (թառափի), ատաղձագործի (ոսկրի) և այլն։
Կիրառություն
Ժելատինն օգտագործվում է արտադրության մեջ ։
Բացի այդ, ժելատինն օգտագործվում է նաև որպես մանրէաբանության մեջ բակտերիաների զարգացման համար կայուն միջավայր։
Փոխարինիչներ
Սննդամթերքի արտադրության ժամանակ ժելատինի փոխարեն կարող են օգտագործվել բուսական դոնդողակերպիչներ.
Գրականություն
Կատեգորիա:Սպիտակուցներ Կատեգորիա:Հումք Կատեգորիա:Սննդային հավելումներ Կատեգորիա:Բնօրինակում անաղբյուր հոդվածներ
Վաշինգտոն (լեռ)
Լեռը գտնվում է Սպիտակ լեռների ազգային անտառի տարածքում՝ 59 ակր (0,24 կմ²) տարածք։ Միևնույն ժամանակ, լեռան գագաթն ինքնին համարվում է պետական ​​պարկ։
Պատմություն
Դերբի Ֆիլդը առաջին եվրոպացի վերաբնակիչն է, ով բարձրացել է լեռը 1642 թվականին ։
Եղանակ
Վաշինգտոն լեռը հայտնի է իր փոփոխական եղանակով, մասնավորապես քամու ուղղությունների խաչմերուկով, հիմնականում Ատլանտյան օվկիանոսից, ԱՄՆ-ի հարավ-արևելյան և հյուսիս-արևմտյան ափերից։ Նախագահական լեռնաշղթայի զառիթափությունը, նրա հյուսիս-հարավ ուղղվածության հետ միասին, համակարգը դարձնում է զգալի խոչընդոտ արևմտյան քամիների համար։ Նոյեմբերից ապրիլ ընկած ժամանակահատվածում ուժեղ քամիները օրական միջինում տևում են մինչև 16 ժամ։
Վաշինգտոն լեռը մինչև 1996 թվականը պահպանում էր երկրի մակերևույթի վրա չափված քամու արագության համաշխարհային ռեկորդը՝ 103,3 մ/վ (372 կմ/ժ), ինչպես չափվել է 1934 թվականի ապրիլի 12-ին։ Քամու արագությունը այնպիսի իրադարձություններում, ինչպիսիք են տորնադոները կամ փոթորիկները, չափվում են արբանյակների կամ ռադարների միջոցով, որոնք երկրի մակերևույթին չեն, և, հետևաբար, չեն կարող համեմատվել, թեև մանրակրկիտ չափումներով հնարավոր է իմանալ տորնադոյի արագությունը գետնի մոտ (քամու ամենաբարձր գրանցված արագությունը պտտահողմի դեպքում մոտավորապես 133,3 մ/վ (480 կմ/ժ) է, սակայն այս չափումը կատարվել է գետնից մոտավորապես 30 մետր բարձրության վրա) ։
2004 թվականի հունվարի 16-ին գագաթնաժողովի եղանակային կայանը գրանցել է -42 °C ջերմաստիճան և 39,1 մ/վ (140,8 կմ/ժ) քամու արագություն։ Նման պայմանները տալիս են եղանակի խստություն, որը հավասար է −75 °C. 71 ժամ անընդմեջ, 2004 թվականի հունվարի 13-ի ժամը 15-ից մինչև 2004 թվականի հունվարի 16-ի ժամը 14-ը, եղանակի խստությունը գագաթին չի գերազանցել -46 °C ։ Գագաթին ձնաբքերը սովորական երևույթ են տարվա բոլոր ամիսներին, իսկ միջին ձյան տեղումները տարեկան 645 սմ է։ Գագաթի վրա գտնվող հիմնական կառույցները նախատեսված են 133,3 մ/վրկ (480 կմ/ժ) քամիներին դիմակայելու համար, մնացած առարկաները, պատկերավոր ասած, շղթայված են սարին։ Բացի մի քանի հաղորդիչներից, լեռան գագաթին կա օդերևութաբանական աստղադիտարան, որը գրանցում և փոխանցում է եղանակը, ինչպես նաև լեռան ենթաբարկտիկական կլիմայի այլ չափումներ։ Ծայրահեղ բնական պայմանները լեռան գագաթին գրեթե անհնարին են դարձնում տեխնիկայի օգտագործումն առանց մարդկային ծառայության։ Աստղադիտարանը նաև գիտական ​​հետազոտություններ է անցկացնում, ինչպիսիք են եղանակային նոր գործիքների փորձարկումը։ Աստղադիտարանի շենքը ձմռանը փակ է այցելուների համար, և ճանապարհորդներին արգելվում է ներս մտնել, բացառությամբ արտակարգ իրավիճակների կամ նախապես կազմակերպված էքսկուրսիաների։
Օդերևութաբանական աստղադիտարանը վերևում սկսեց գործել 1932 թվականին՝ շնորհիվ մի խումբ էնտուզիաստների, ովքեր գիտակցեցին նման վայրի արժեքը։ Կայանի կողմից ստացված տվյալները այն ժամանակվանից հավաքվել են և զգալի գիտական ​​հետաքրքրություն են ներկայացնում։ Ջերմաստիճանի և խոնավության տվյալները գրանցվում են երկու սնդիկի ջերմաչափից բաղկացած հոգեմետրի միջոցով։ Այս մոտեցումը թույլ է տալիս պահպանել չափումների ճշգրտությունն ու հետևողականությունը, որոնք կարող են կորցնել նոր սարքավորումների պարզ անցման դեպքում։
Աստղադիտարանը օգտագործում է «Աշխարհի ամենավատ եղանակի տուն» կարգախոսը,բավականին կասկածելի հայտարարություն, որը հայտնվել է 1940 թվականին Չարլզ Բրուքսի «The Worst Weather in the World» վերնագրով գրառման արդյունքում (The Worst Weather In the World, չնայած այս հոդվածը պնդում էր, որ Վաշինգտոն լեռան եղանակը ամենավատը չէ) ։
Հաղորդիչներ
Էդվին Հ. Արմսթրոնգը տեղադրեց FM հաղորդիչ Վաշինգտոն լեռան գագաթին 1937 թվականին։ Կայանը դադարեցրեց հեռարձակումը 1948 թվականին պահպանման բարձր ծախսերի պատճառով։ 1954 թվականին տեղադրվել է հեռուստատեսային հաղորդիչ։ Ներկայումս այն տեղադրված է մալուխներով լրացուցիչ ամրացված աշտարակի վրա ։